19. schôdza NR SR - 14.deň - B. popoludni
Dátum: 2024-10-03
Poslanec: Kišš, Štefan (PS)
Druh vystúpenia: Vystúpenie v rozprave

64. Vážený pán minister, pán predsedajúci, kolegyne, kolegovia, vitajte, my sme tu mali veselo posledné dni, tí, čo sa venujeme verejným financiám. Toto je taká čerešnička za tým, vysvetlím prečo. Na úvod by som chcel aj tak možno aj zreteľne a jasne povedať, že my v Progresívnom Slovensku si myslíme, že pracujúci by mali dostať za svoju prácu adekvátne odmeňovanie. Sú to tiež tvorcovia hodnôt. Aj podnikatelia, aj živnostníci, aj pracujúci pomáhajú držať ekonomiku na nohách svojou prácou. A dnes hlavnou prekážkou pre vyššie zamestnávanie je ich vysoké zdaňovanie, najmä tých nízkopríjmových. Nie je to minimálna mzda, je to, je to vysoko... vysoké daňovo-odvodové zaťaženie práce, a preto my opakovane navrhuje aj viaceré systémovejšie opatrenia v tejto súvislosti a môžme sa o nich aj, aj chvíľu prípadne porozprávať, ale minimálna mzda je medzi, medzi tými nástrojmi, je jedným z nich a možno by som povedal, že tak na, akože na, na dolnom koncom, najprv by sme sa mali venovať daňovo-odvodovému zaťaženiu a vôbec nástrojom, ako, ako rozbehnúť ekonomiku, ako naštartovať čo najviac aktivity, ekonomický rast, zväčšovanie toho pomyselného koláča. O tom sme sa tu na rozprávali posledné, posledné dva dni veľa a, bohužiaľ, tá zlá, zlá správa aj, aj, aj pre vás je, že to bude, to bude čoraz ťažšie. A kvôli tej, kvôli tomu balíčku, ktorý sme tu tesne popoludní nakoniec schválili, nás čaká jednak to, čo sme nazvali Ficova drahota, teda zaplatia to občania vrátane nízkopríjmových pracujúcich cez DPH a zaplatia to pracujúci podnikatelia aj zamestnanci v takom poradí, čo sa týka tej intenzity, ako ich to dosiahne cez, cez jednak vyššie zdanenie práce a cez tú veľmi teda škodlivú daň z finančných transakcií, a to je škoda, pretože celá diskusia aj o minimálnej mzde by bola, by bola príjemnejšia, keby sme sa tu nemuseli baviť o takýchto úplne elementárnych veciach, teda o tom, ako, ako sa vládna koalícia rozhodla pridusiť všetkých, ktorí, ktorí tvoria hodnoty na Slovensku. Je tu nejaká kartička ináč, keby niekto hľadal, číslo 134. (Rečník zobral do rúk kartičku z rečníckeho pultu, ukazujúc ju plénu.) A k tomu samotnému návrhu, pán minister, že ja by som ho charakterizoval tak, že, že je lenivý. Sám osebe a by sme si a podobne podrobne sme sa, sme sa na ten návrh pozerali, keďže ako ste správne povedali, už dosť, dosť je známy ten, ten zámer, že to idete robiť, myslím, že ste aj boli normálne v MPK, videl som vyhodnotenie MPK, tak čiže, že wau, máme tu aj situácie, kedy prejdeme riadnym legislatívnym procesom, už je to taká akože, taká, taký výstavný príklad, lebo väčšinu toho, čo tu predkladáte, ide všelijakým pokútnym zrýchleným režimom, ale túto, tuto tá debata povedzme že z hľadiska procesu je oukej, uznávam som rád, že môže vypichnúť aj takýto príklad. Ale prečo je, prečo je podľa mňa lenivý. Jednak, že ja by som teda, ja mám, samozrejme, nemám právo hovoriť, čo máte robiť, ale ako minister práce by ste sa mohli podľa mňa viacej zasadiť aj v koalícii za riešenia, ktoré, ktoré pomáhajú naštartovaniu ekonomickej aktivity, naštartovaniu podnikania, práce a venovali sa aj, aj iným návrhom ako, ako len samotnej minimálnej mzde. No a teraz to je akože prvý dôvod, prečo je lenivý, a druhý, že som si teda pozeral aj celú sprievodnú dokumentáciu a, samozrejme, že... alebo, samozrejme, je veľmi častým príkladom, alebo teda prípadom, že, že tá sprievodná dokumentácia je odfláknutá, formalisticky ste si tam odškrtli políčka, ale ja som sa v skutočnosti nedozvedel, že aký je vplyv tejto minimálnej mzdy na podnikateľský sektor. A teraz akože toto je už pre mňa taká, taký evergrín, taký bizár, že ako môže byť pozitívny vplyv aj negatívny zároveň, čiže bol by som rád, keby ste nám toto vysvetlili, a, a špecificky ma zaujíma, že aký je vplyv tohto zdvihnutia minimálnej mzdy, ktorý, mimochodom, nepovažujeme za nejako dramatický, ale proste že by, hej, že to, čo sme sa tu bavili doteraz v predchádzajúce dni, tak je na, na tej škále úplne inde, čo sa týka, čo sa týka, čo sa týka negatívneho vplyvu na podnikateľské prostredie, ale normálne by ma zaujímala slušná doložka vplyvov na podnikateľské prostredie špecificky, pretože jednou okrem toho, že minimálna mzda zvýši disponibilné príjmy vybranej skupine pracujúcich, teda tých najmenej zarábajúcich, tak môže mať, môže mať negatívny vplyv na podnikanie a z našej analýzy, teda my sme si v rámci svojich možností urobili, čo sme vedeli, ešte na ďalších stranách, tam kde už sú samotné doložky, z toho, čo sme sa ako sme sa my k tomu zaoberali, tak si myslíme, že ten vplyv asi nebude dramatický podľa našeho najlepšieho vedomia ako, ako opozičnej strany bez teda zdrojov, ktoré máte vy na ministerstve, si myslíme, že síce môže mať v istých profesiách, v istých regiónoch nejaký vplyv, ale netrúfam si povedať, že, že by bol nejaký zásadný, dramatický alebo vyslovene kvôli tomu povedal, že je to zlý návrh. Ale normálne nám to proste povedzte, my sme pripravení o tom normálne, otvorene diskutovať, ako, ako vám teda hovorím, že my si nemyslíme, že to je, že to je nejaký dramatický problém z hľadiska tých negatívnych vplyvov, vnímame tam tie pozitívne, a tiež vám hovorím, že ešte by ste mohli popracovať aj, aj na nejakých ďalších opatreniach, ktoré, ktoré môžu pomôcť podnikaniu, a či už teda... (Reakcia navrhovateľa.) No pozeral som si doložku, no ale... (Reakcia navrhovateľa.) Môžme, môžme si to prejsť, ale... No pozriem, pozriem sa na to... (Reakcia navrhovateľa.) Nie, počkajte, toto zas, toto za solídnu doložku vplyvom nepovažujem, však ja som si pozeral... (Reakcia navrhovateľa.) Áno. Však ona tam formálne je odkliknutá, veď vravím, že, dobre. (Reakcia navrhovateľa. Prerušenie vystúpenia predsedajúcim.)